Direktiva Sveta

z dne 20. decembra 1985

o sedmi spremembi (azbest) Direktive 76/769/EGS o približevanju zakonov in drugih predpisov držav članic v zvezi z omejitvami pri trženju in uporabi nekaterih nevarnih snovi in pripravkov

(85/610/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 100 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker je priznano, da je azbest nevaren zdravju;

ker se pri uporabi azbesta in celo izdelkov, ki ga vsebujejo, sproščajo vlakna, ki lahko povzročajo azbestozo in raka; ker bi za dajanje v promet in uporabo morale veljati najstrožje možne omejitve;

ker Direktiva 76/769/EGS [4], spremenjena z Direktivo 83/478/EGS [5], že določa začetne ukrepe v tej smeri, tako da z nekaj izjemami prepoveduje dajanje v promet in uporabo krokidolita ter zahteva posebno označevanje, s katerim pritegne pozornost zaradi tveganja pri uporabi izdelkov, ki vsebujejo azbestna vlakna;

ker je treba zboljšati spremljanje trženja in uporabe nevarnih azbestnih vlaken zaradi varovanja zdravja ljudi, zlasti zato ker za nekatere uporabe obstajajo nadomestni izdelki, ki veljajo za manj nevarne;

ker je treba urediti trženje in uporabo drugih izdelkov, ki vsebujejo azbest, in ker v tem smislu Svet zahteva od Komisije, da čim hitreje začne in predvsem nadaljuje razvijanje preskusnih metod za azbestne izdelke;

ker imajo nekatere države članice predpise o azbestu; ker se ti razlikujejo glede na pogoje dajanja v promet in uporabe; ker te razlike predstavljajo trgovinsko oviro in neposredno vplivajo na vzpostavitev in delovanje skupnega trga;

ker je za odpravo nekaterih od teh razlik treba dopolniti Prilogo k Direktivi 76/769/EGS, nazadnje spremenjeno z Direktivo 85/467/EGS [6],

SPREJEL NASLEDNJO DIREKTIVO:

Člen 1

"6.3Azbestna vlakna krizotil CAS št. 12001-29-5, amozit CAS št. 12172-73-5, antofilit CAS št. 77536-67-5, aktinolit CAS št. 77536-66-4, tremolit CAS št. 77536-68-6 | 6.3.1Prepovedano je dajanje v promet in uporaba izdelkov, ki vsebujejo ta vlakna, in sicer:(a)igrač;(b)materialov ali pripravkov, namenjenih za nanašanje z razprševanjem; kljub temu države članice lahko na svojem ozemlju dovolijo uporabo bituminoznih zmesi z vsebnostjo azbesta, namenjenih za nanašanje z razprševanjem kot protikorozijska zaščita za dno vozil;(c)končnih izdelkov, ki se kot prah prodajajo potrošnikom na drobno;(d)izdelkov za kajenje, kakor so tobačne pipe in ustniki za cigarete in cigare;(e)katalitskih filtrov in naprav za izolacijo, vgrajenih v katalitske grelnike, ki uporabljajo utekočinjeni plin;(f)barv in lakov." |

Člen 2

1. Države članice sprejmejo ukrepe, potrebne za uskladitev s to direktivo, najpozneje do 31. decembra 1987. O tem takoj obvestijo Komisijo.

2. Države članice sporočijo Komisiji besedila določb nacionalnih predpisov, sprejetih na področju, ki ga ureja ta direktiva.

Člen 3

Ta direktiva je naslovljena na države članice.

V Bruslju, 20. decembra 1985

Za Svet

Predsednik

R. Krieps

[1] UL C 78, 28.3.1980, str. 10.

[2] UL C 125, 17.5.1982, str. 159.

[3] UL C 331, 17.12.1980, str. 5.

[4] UL L 262, 27.9.1976, str. 201.

[5] UL L 263, 24.9.1983, str. 33.

[6] UL L 296, 11.10.1985, str. 56.

--------------------------------------------------